CELEX: 62022TN0046
Language: et
Date: 2022-01-25 00:00:00
Title: Kohtuasi T-46/22: 25. jaanuaril 2022 esitatud hagi – Esedra versus parlament

7.3.2022   
            
            
               ET
            
            
               Euroopa Liidu Teataja
            
            
               C 109/34
            
         
      25. jaanuaril 2022 esitatud hagi – Esedra versus parlament
      (Kohtuasi T-46/22)
      (2022/C 109/45)
      Kohtumenetluse keel: prantsuse
      
         Pooled
      
      
         Hageja: Esedra (Brüssel, Belgia) (esindaja: advokaat M. Vastmans)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  tunnistada tühistamishagi vastuvõetavaks ja põhjendatuks;
                  selles tulenevalt:
                  
                              —
                           
                           
                              tühistada Euroopa Parlamendi otsus sõlmida vaidlusalune hankeleping äriühinguga SAS PEOPLE & BABY ja lükata SRL ESEDRA pakkumine tagasi;
                           
                        
                              —
                           
                           
                              mõista äriühingule SRL ESEDRA välja hüvitis selle õigusvastase otsusega tekitatud kahju eest;
                           
                        
            
                  —
               
               
                  mõista kohtukulud välja Euroopa Parlamendilt.
               
            
         Väited ja peamised argumendid
      
      Põhjendades oma hagi Euroopa Parlamendi 26. novembri 2021. aasta otsuse peale, millega lükati tagasi hageja pakkumus hankemenetluses nr PE PERS 2021 027, mis puudutas Brüsselis Rue Wayenbergil asuva Euroopa Parlamendi lastehoiuüksuse terviklikku haldamist, ja mille alusel sõlmiti leping äriühinguga SAS People & Baby, esitab hageja kaks väidet.
      
                  1.
               
               
                  Esimese väite kohaselt on rikutud Euroopa Parlamendi ja nõukogu 18. juuli 2018. aasta määrust (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid, ELTL artiklit 170, hanke pakkumistingimuste punkti 16.1, õiguse üldpõhimõtteid, eelkõige põhjalikkuse, formaalse põhjenduse ja patere legem ipse fecisti põhimõtet, samuti on tehtud ilmne hindamisviga.
               
            
                  2.
               
               
                  Teise väite kohaselt on rikutud pakkumistingimuste punkti 3.13, 21. veebruari 2019. aasta dekreeti, millega tugevdatakse väikelaste hoiu kvaliteeti ja kättesaadavust prantsuskeelsele kogukonnale ning prantsuskeelse kogukonna valitsuse 2. mai 2019. aasta otsust sõimedele, lasteaedadele ja sõltumatutele laste hoiu asutustele tegevuslubade ja toetuste andmise korra kohta, ja/või flaami valitsuse 22. novembri 2013. aasta otsust imikute ja väikelaste pere- ja rühmahooldusasutuste heakskiitmise tingimuste ja kvaliteedipoliitika kohta, üldisi õiguspõhimõtteid, täpsemalt minutiivsuse ja patere legem ipse fecisti põhimõtet, ning tehtud on ilmne hindamisviga.